google/wiki40b huggingface dataset:
आगम (जैन)

आगम शब्द का प्रयोग जैन धर्म के मूल ग्रंथों के लिए किया जाता है। केवल ज्ञान, मनपर्यव ज्ञानी, अवधि ज्ञानी, चतुर्दशपूर्व के धारक तथा दशपूर्व के धारक मुनियों को आगम कहा जाता है। कहीं कहीं नवपूर्व के धारक को भी आगम माना गया है। उपचार से इनके वचनों को भी आगम कहा गया है। जब तक आगम बिहारी मुनि विद्यमान थे, तब तक इनका इतना महत्व नहीं था, क्योंकि तब तक मुनियों के आचार व्यवहार का निर्देशन आगम मुनियों द्वारा मिलता था। जब आगम मुनि नहीं रहे, तब उनके द्वारा रचित आगम ही साधना के आधार माने गए और उनमें निर्दिष्ट निर्देशन के अनुसार ही  मुनि अपनी साधना करते हैं।
आगम शब्द का उपयोग जैन दर्शन में साहित्य के लिए किया जाता है। श्रुत, सूत्र, सुतं, ग्रन्थ, सिद्धांत, देशना, प्रज्ञापना, उपदेश, आप्त वचन, जिन वचन, ऐतिह्य, आम्नाय आदि सभी आगम के पर्यायवाची शब्द है। आगम शब्द "आ" उपसर्ग और गम धातु से निष्पन्न हुआ है। 'आ' उपसर्ग का अर्थ समन्तात अर्थात पूर्ण और गम धातु का अर्थ गति प्राप्त है अर्थात जिससे वस्तु तत्त्व (पदार्थ के रहस्य) का पूर्ण ज्ञान हो वह आगम है अथवा ये भी कहा जा सकता है कि आप्त पुरुष (अरिहंत, तीर्थंकर या केवली) जिनेश्वर रूप में जो ज्ञान का उपदेश देते है उन शब्दों को गणधर (उनके प्रमुख शिष्य) जिनकी लिपि बद्ध रूप में रचना करते है उन सूत्रों को आगम कहते है।

वर्गीकरण

आगम साहित्य भी दो भागों में विभक्त है: अंगप्रविष्ट और अंगबाह्म।

अंगबाह्म

इसके अतिरिक्त जितने आगम हैं वे सब अंगबाह्म हैं; क्योंकि अंगप्रविष्ट केवल गणधरकृत आगम ही माने जाते हैं। गणधरों के अतिरिक्त श्रुत केवली, पुर्वधर आदि ज्ञानी पुरुषों द्वारा रचित आगम अंगबाह्म माना जाता है।
आगमों की मान्यता के विषय में भिन्न-भिन्न परंपराएँ हैं। दिगंबर आम्नाय में मानते हैं कि आगम का बहुभाग लुप्त हो चुका है। श्वेतांबर आम्नाय में एक परंपरा 84 आगम मानती है, एक परंपरा उपर्युक्त 45 आगमों को आगम के रूप में स्वीकार करती है तथा एक परंपरा महानिशीथ ओषनिर्युक्ति, पिंडनिर्युक्ति तथा 10 प्रकीर्ण सूत्रों को छोड़कर शेष 32 को स्वीकार करती है।
इसका मूल कारण ये हैं कि श्वेताम्बर परंपरा अनुसार आचार्य देवर्धिगनीक्षमा श्रमण ने 84 आगमों को लिपिबद्ध किया था किन्तु समय के साथ कई आगम स्वतः नष्ट हो गए, कुछ मुग़ल शासकों के राज में नष्ट कर दिए गए एवं कई आगम इतने प्रभावशाली थे की उनके स्मरण से देवतागण आ जाते थे, अतः ऐसी विद्या के दुरूपयोग से बचने हेतु गीतार्थ साधुओं ने उसे भंडारस्थ कर दिया।

चरणकरणानुयोग

इसमें आचार विषयक सारा विवेचन दिया गया है। आचार प्रतिपादक आगमों की संज्ञा चरणकरणानुयोग की गई है। जैन दर्शन की मान्यता है कि नाणस्स सारो आयारो ज्ञान का सार आचार है। ज्ञान की साधना आचार की आराधना के लिए होनी चाहिए। इस पहले अनुयोग में आचारांग, दशवैकालिक आदि आगमों का समावेश होता है।

द्रव्यानुयोग

लोक के शाश्वत द्रव्यों की मीमांसा तथा दार्शनिक तथ्यों की विवेचना करनेवाले आगमों के वर्गीकरण को द्रव्यानुयोग कहा गया है।

गणितानुयोग

ज्योतिष संबंधी तथा भंग (विकल्प) आदि गणित संबंधी विवेचन इसके अंतर्गत आता है। चंद्रप्रज्ञप्ति, सूर्यप्रज्ञप्ति आदि आगम इसमें समाविष्ट होते हैं।

धर्मकथानुयोग

दृष्टांत उपमा कथा साहित्य और काल्पनिक तथा घटित घटनाओं के वर्णन तथा जीवन-चरित्र-प्रधान आगमों के वर्गीकरण को धर्मकथानुयोग की संज्ञा दी गई है।
इन आचार और तात्विक विचारों के प्रतिपादन के अतिरिक्त इसके साथ साथ तत्कालीन समाज, अर्थ, राज्य, शिक्षा व्यवस्था आदि ऐतिहासिक विषयों का प्रासंगिक निरूपण बहुत ही प्रामाणिक पद्धति से हुआ है।
भारतीय जीवन के आध्यात्मिक, सामाजिक तथा तात्विक पक्ष का आकलन करने के लिए जैनागमों का अध्ययन आवश्यक ही नहीं, किंतु दृष्टि देनेवाला है।
नोबल शांति पुरस्कार

चयन प्रक्रिया

नॉर्वे की संसद नॉर्वेजियन नोबेल समिति का चयन करती है। यह समिति तय करती है कि पुरस्कार किसे मिलेगा।
डिस्क्रीट फुरिअर रूपान्तर

डिस्क्रीट फुरिअर रूपान्तर (discrete Fourier transform (DFT)) एक रूपान्तर है जो डिस्क्रीट-समय संकेतों को एक दूसरे रूप में बदल देता है। तकनीकी रूप से इसे समय-डोमेन संकेत को आवृत्ति-डोमेन संकेत में परिवर्तन के रूप में समझा जाता है। डिस्क्रीट फुरिअर रूपान्तर, डिस्क्रीट-टाइम फुरिअर रूपान्तर (DTFT) से भिन्न है। व्यावहारिक दृष्टि से डिस्क्रीट फुरिअर रूपान्तर की गणना किसी उपयुक्त त्वरित फुरिअर रूपान्तर (FFT) की सहायता से की जाती है।
लूणकरनसर विधानसभा क्षेत्र (राजस्थान)

लूणकरनसर विधानसभा क्षेत्र राजस्थान का एक विधानसभा क्षेत्र है। यहाँ से मानिक चन्द विधायक हैं।
मद चक्र

पशु प्रजनन की क्रिया तथा इसमें न्यासर्गों (हार्मोन्स) की भूमिका

मादा पशुओं में मद चक्र एक अत्यन्त जटिल क्रिया है जिसमें अनेक हार्मोन कार्य करते हैं। मस्तिष्क के निचले हिस्से से जुडी एक अंत: स्रावी ग्रन्थि जिसे पीयूष ग्रंथि अथवा पिट्यूटरी ग्रंथि कहते हैं, पशु प्रजनन में महत्वपूर्ण भूमिका निभाती है। प्रत्येक अंडाशय में जन्म से ही हजारों की संख्या में अपरिपक्क अवस्था में अंडाणु होते हैं। पशु के युवावस्था में आने के बाद पिट्यूटरी ग्रन्थि के अगले भाग से गोनेडोट्रोफिन्स (एफ.एस.एच.एवं.एल.एच.) हार्मोन्स का स्राव होता है जिनके प्रभाव से अंडाशय में अनेक अंडाणुओं की वृद्धि व उनके परपक्कीकरण का कार्य शुरू हो जाता है। इनमें से केवल एक अंडाणु सामान्य रूप से हर 20-21 दिन के बाद ग्रफियन फोलिकल के अन्दर परिपक्क होकर मदकल की समाप्ति के लगभग 10 घण्टे के बाद अंडाशय से बाहर निकल कर डिम्बवाहनियों में प्रवेश करता हैं। यदि इसका इस स्थान पर निषेचन (शुक्राणु से मिलकर भ्रूण में परिवर्तन) नहीं होता, तो ये अंडाणुयहीं नष्ट हो जाता हैं तथा अंडाशय में दूसरा अंडाणु परिपक्क/विकसित होने लगता हैं। यह चक्र तब तक चलता रहता है जब तक की पशु गर्भधारण नहीं कर लेता। इस चक्र को ही मद चक्र कहते हैं।
मद काल में अंडाशय में ग्रफियन फोलिकल जिसमें कि अंडाणु का परीपक्कीकरण होता है, एक हारमोन जिसे ईस्ट्रोजन कहते हैं, निकलता है तथा यही नहीं हार्मोन्स पशु में गर्मी के लक्षण उत्पन्न करता है। ग्रफियन फोलिकल पशु के मदकल की समाप्ति के कुछ समय बाद फट जाता हैं तथा इस स्थान पर एक अन्य रचना जिसे कोरंपस ल्युटियम (सी.एल) कहते हैं, विकसित होने लगती है। कोरंपस ल्युटियम से एक अन्य हारमोन जिसे प्रोजेस्टरोन कहते हैं जोकि गर्भाशय को भ्रूण के विकास के लिये तैयार करता हैं तथा ये पशु को गर्मीं में आने से भी रिक्त हैं। अत: कोरपस ल्युटियम की गर्भ धारण के पश्चात सफल गर्भवस्था के लिए नितान्त आवश्यकता है।
यदि पशु का गर्भकाल में गर्भधान नहीं कराया गया हैं अथवा गर्भधान करने के बाद किसी कारण वश अंडाणु का निषेचन नहीं हो पाया तो मदकाल के लगभग 16वें दिन गर्भाशय से एक विशेष हारमोन जिसे पी.जी.एफ2 अल्फ़ा कहते हैं निकलता है जो अंडाशय में विकसित हुई कोर्पस ल्युटियम को घोल देता हैं। फलस्वरूप प्रोजेस्ट्रोन हारमोन का बनाना बन्द हो जाता हैं तथा अन्य अंडाणु का परीपक्कीकरण शुरू हो जाता हैं और कुछ समय बाद पशु पुन: गर्मी में आ जाता हैं।
यदि मदकाल में पशु का गर्भधान कराया गया है तथा अंडाणु का सफलता पूर्वक निषेचन हो गया है तो 5वें दिन निषेचित हो रहे भ्रूण से एक विशेष प्रकार का पदार्थ उत्पन्न होता है जिसके प्रभाव से गर्भाशय में आ जाता है। विकसित हो रहे भ्रूण से एक विशेष प्रकार का पदार्थ उत्पन्न होता हैं जिसके प्रभाव से गर्भाशय में पी.जी.एफ-2 अल्फ़ा नहीं बनाता और इस प्रकार पशु का मद चक्र टूट जाता हैं तथा वह गर्भवस्था में आजाता है। गर्भवस्था पूर्ण होने पर गर्भ के अन्दर पल रहे बच्चे के शरीर, माँ के शरीर तथा बच्चे से जुड़े प्लेसेंटा से कुछ हार्मोन्स निकलना आरंभ हो जाते हैं जिनके प्रभाव से सी.एल. समाप्त हो जाती है और पशु प्रसव की अवस्था में आकर बच्चे को जन्म डे देता हैं। गर्भाशय के सामान्य अवस्था में आने पर पशु में मद चक्र पुन: आरंभ हो जाता है।
मद के स्पष्ट लक्षणों के लिये ईस्ट्रोजन के साथ-साथ कम मात्रा में प्रोजेस्ट्रोन हारमोन जोकि पिछले मद चक्र के समाप्त हो रहे सी.एल. से उत्पन्न होता है, भी आश्यक है। इसी कारण प्रथम बार बछडियों के मद में आने पर तथा प्रसव के बाद पर उनमें स्पष्ट मद के लक्षण नहीं दिखते।
तिकवांपुर

भौगोलिक स्थिति

यह गांव उत्तर प्रदेश राज्य (भारत) के कानपुर नगर जिले की घाटमपुर तहसील में स्थित है। यह यमुना नदी के बाएं तट पर स्थित है। 
कानपुर नगर से ५८ किलोमीटर दूर रस्थित यह गाँव कानपुर-सागर राष्ट्रीय राजमार्ग (NH-34) से २ किलोमीटर पश्चिम दिशा में स्थित है।

ऐतिहासिक महत्व

इस गांव में १७ वीं सदी में रहने वाले रत्नाकर त्रिपाठी के परिवार ने इसे ऐतिहासिक महत्व का बना दिया। उनके तीन पुत्र थे- भूषण, चिंतामणि और मतिराम। वीर रस के कवि भूषण, मतिराम औ्र चिंतामणी अनेक राजाओं के दरवारों की शोभा थे। इनकी ब्रज भाषा में लिखि कविताओं ने इस गाँव को खास पहचान दी।
जे डब्लू मर्रियट मुंबई

जे डब्लू मर्रियट मुंबई, का होटल इंडस्ट्री में एक अपना अलग स्थान हैं। ये होटल मुंबई के प्रीमियर होटलों में से एक हैं। जुहू बीच के किनारे में अवस्थित यह होटल से अरेबियन सागर का बहुत ही विहंगम दृश्य नजर आता हैं।
यह होटल अपने इसी खूबसूरती के चलते बॉलीवुड सेलिब्रिटीज एवं बिज़नेस ट्रेवलर्स के बीच बेहद लोकप्रिय हैं। ये होटल जे. डब्लू. मर्रियट होटल ब्रांड का पहला होटल था जो इंडिया में खोला गया था। इसका उद्घाटन जनवरी 2002 में हुआ था, तब से इस होटल की लोकप्रियता लगातार बढ़ती ही जा रही हैं। मुंबई फिल्म इंडस्ट्री के ज्यादातर लोगों के लिए यह होटल एक पसंदीदा हैंग आउट की जगह हैं।

स्थिति

ये मुंबई एयरपोर्ट से मात्र 20 किलोमीटर की दूरी पर हैं।

इवेंट्स

इस होटल में आप अपनी प्राइवेट पार्टी भी ओर्गनिज़े कर सकते हैं। यहा हरेक अवसर के लिए हर तरीके का रूम उपलब्ध हैं। यहाँ 12 इवेंट रूम, 14,000 वर्ग मीटर का कुल इवेंट एरिया हैं। यहाँ कुल 11 शादी हॉल हैं इनमे आपको हर तरह की सुविधा उप्लभ्धा हैं। यहाँ का संगम बॉलरूम में 1200 व्यक्तिओं के लिए जगह हैं एवं ये मुंबई के विशालतम मैरिज हॉल्स में से एक हैं। इनमे कस्टमाइज्ड कैटरिंग की भी व्यवस्था हैं।
इटली क्रिकेट टीम का जर्मनी दौरा

टी20ई सीरीज

साल 2019 से अब तक 3 मैचों की 2 (उसमें विश्व कप) सीरीज हुई हैं। उसमें जर्मनी ने 0 सीरीज और 0 आईसीसी टूर्नामेंट जीता हैं।
मेटाफोस्फोरिक अम्ल

मेटाफोस्फोरिक अम्ल एक अकार्बनिक यौगिक है।
2006 पायलट पेन टेनिस

पुरुष युगल

जोनाथन एलरिच /  एंडी रैम ने  मारिऊत्ज़ फाइरस्टैनबर्ग /  मार्सिन मत्कोवस्की को 6–3, 6–3 से हराया।
वैशाख शुक्ल तृतीया

वैशाख शुक्ल तृतीया भारतीय पंचांग  के अनुसार द्वितीय माह की तृतीय तिथि है, वर्षान्त में अभी ३२७ तिथियाँ अवशिष्ट हैं।
सोंढुर नदी

सोंढुर का वासतविक नाम मुचकुंदपुर था,वह कालंतर में वरत़़मान नाम मेचका है, और यह़ नाम राजा मुचकुंद के नाम पर पडा़,राजा मुचकुंद ने देवासुर संगराम मे देवताऔं की तरप से भाग लिया यह लडाई बहुत दिनों तक चलि और देंवताओं की जीत हुई ,बरमहा आदि देंवताऔं ने राजा मुचकुंद काे वरदान मांगने कहा राजन ने लडाई से थककर गाढी निदरा का वर लिया और जो भी इस नींद से जगाने वाले को आंख खुलते ही भसम हो जाने क वर लिया,कालंतर दवापर में भगवान किसन ने कालयवन असुर को यहिं पर मरवाया ॉ
सोंढुर नाले पर डैम बनने के कारण सोंढुर नाम परचलन मे आया है,,,

           सोंढूँर नदी राजिम में     महानदी से मिलती है जहाँ पैरी, महानदी और सोंढूर नदियों का त्रिवेणी संगम-स्थल है।
होमी मोतीवाला

होमी मोतीलावाला (जन्म १८ जून १९५८) नौकायन में एक भारतीय खिलाड़ी है। उन्हें वर्ष १९९३ में नौकायन में सर्वश्रेष्ठ प्रदर्शन के लिए अर्जुन पुरस्कार मिला था, जबकि इन्हें १९९४-९५ में पीके गर्ग के साथ राजीव गांधी खेल रत्न पुरस्कार से भी सम्मानित किया गया था।  इसके बाद कोचिंग उत्कृष्टता के लिए साल २००२ में द्रोणाचार्य पुरस्कार से सम्मानित किया गया।
मोतीलावाला भारतीय नौसेना में कमांडर के पद पर रहें जिन्हें १९८३ में शौर्य चक्र से भी सम्मानित किया गया था।
बिहार राज्य सड़क परिवहन निगम

इतिहास

मई १९५९ से पहले, बिहार में सड़क परिवहन सेवाएं "राज्य परिवहन और संचार, बिहार सरकार" द्वारा संचालित की जाती थी, जिसे १९५३ में राज्य के कुछ मार्गों के राष्ट्रीयकरण के साथ स्थापित किया गया था। "राज्य परिवहन और संचार, बिहार सरकार" को १९५९ तक विभागीय रूप से बिहार सरकार द्वारा प्रशासित किया गया था, जिसके बाद इसे राज्य सड़क परिवहन निगम अधिनियम, १९५० के प्रावधानों के तहत बनाई गई एक सांविधिक निगम, बिहार राज्य सड़क परिवहन निगम में स्थानांतरित किया गया।
आर्मी एविएशन कोर (भारत)

वायुयान

भारतीय सेना लगभग 136 हेलीकॉप्टर चलती है।
अदनसोनिया

किंवदंती

बाओबाब वृक्ष की सबसे पहली पहचान है इस का उल्टा दिखना यानि इस को देखने पर आभास होता है कि मानों पेड़ की जड़े ऊपर और तना नीचे हो। बाओबाब के इस रूप के बारे में किंवदंती है कि पहले यह पेड़ सीधा था परन्तु फलते फूलते समय इसने दूसरे पौधों और पेड़ों को मिलने वाली हवा और सूर्य प्रकाश को ही रोक दिया। इसकी इस हरकत पर परमात्मा को गुस्सा आया और उन्होने इस पेड़ को जड़ से उखाड़ कर उल्टा लगा दिया, बाओबाब के बहुत मिन्न्तें करने पर भगवान ने इस पेड़ को एक छूट दी कि साल के ६ महीने इस पर पत्ते लग सकते हैं बाकी के समय में यह पेड़ एक ठूंठ की भाँति दिखेगा। यह तो मात्र एक किंवदंती है परन्तु आज भी इस पेड़ पर पत्ते साल में सिर्फ़ ६ महीने के लिये ही लगते हैं, बाकी समय में यह एक दम सूखा दिखता है।

विवरण

बाओबाब के वृक्ष 5 से 30 मीटर की ऊँचाई तक पहुँच सकते हैं जबकि इसके तने का व्यास 7 से 11 मीटर तक हो सकता है। यह एक पर्णपाती कृक्ष है इस पेड़ पर पत्ते साल में सिर्फ़ ६ महीने के लिये ही लगते हैं, जबकि शुष्क मौसम में इसके पत्ते झड़ जाते हैं और उस समय यह एक दम सूखा दिखता है। इस पेड़ के तने में हजारों लीटर (१,२०,००० लीटर तक) शुद्ध पानी भरा रहता है और यह पानी वर्षा के अभाव वाले महीनों में पीने के काम आता है। इस वृक्ष की आयु बहुत लम्बी होती है। इस वृक्ष की लकड़ी में वृद्धि वलयों का अभाव होता है इसलिए इसकी आयु निर्धारण के लिए कार्बन काल निर्धारण पद्धति की मदद ली जाती है। बाओबाब के कुछ वृक्षों की आयु ६००० वर्ष तक पाई गयी गई है।
जयसुख लाल हाथी

जयसुखलाल हाथी पंजाब के गवर्नर और केंद्रीय मंत्री थे। उन्होंने संविधान सभा, लोकसभा और राज्य सभा के सदस्य के रूप में कार्य किया। उनका जन्म 19 जनवरी 1909 को मुली (सौराष्ट्र) तत्कालीन बंबई राज्य में हुआ था। इनके पिता का नाम लालशंकर हाथी था। इनका विवाह सन 1927 मे श्रीमती पद्मा देवी के साथ हुआ । इनकी कुल 6 संतानें थी जिसमें चार पुत्र तथा दो पुत्री थी। इन्होंने बंबई हाईकोर्ट में वकालत भी की तथा बाद में राजकोट मे जिला और सेसन जज भी रहे।

राजनैतिक जीवन

मुख्य सचिव, प्रथम कांग्रेस मंत्रालय, सौराष्ट्र, फरवरी, 1948; सदस्य, संविधान सभा, 1947-48; सदस्य, अंतरिम संसद; ,
वे कुल तीन बार सौराष्ट्र से राज्यसभा के सदस्य रहे। पहली बार 03/04/1952 से 1957 तक, दूसरी बार 03/04/1962 से  02/04/1968 तथा तीसरी बार 03/04/1968 से 02/04/1974 तक। इस दौरान नवम्बर 1967 से नवम्बर 1969 तक वे राज्यसभा मे सदन के नेता भी रहे।
सन 1957 के आम चुनावों में बंबई राज्य की हलार सीट से काग्रेस के टिकट पर सांसद चुनें गये।
वे 14 अगस्त 1976 से 23 सितम्बर 1977 तक हरियाणा के राज्यपाल तथा 24 सितम्बर 1977 से 26 अगस्त 1981 तक पंजाब के राज्यपाल रहे
वे 1952 मे  पंडित जवाहर लाल नेहरू के मंत्रीमंडल मे सिंचाई और बिजली विभाग के उपमंत्री भी रहे। बाद मे उन्हें गृह राज्य मंत्री बनाया गया उसके बाद वे केन्द्र सरकार मे श्रम मंत्री भी रहे।
सामाजिक गतिविधियाँ: अध्यक्ष, सूचना और प्रचार समिति, सदस्य, सामान्य परिषद और सदस्य, प्रशासनिक समिति, भारत सेवक समाज।
हॉबी: पढ़ना।
विदेश यात्रा: फ्रांस, यूगोस्लाविया, स्विट्जरलैंड और इटली।
प्रकाशन: फेडरेशन में भारतीय राज्यों का स्थान।
स्थायी पता: 11, अशोका रोड, नई दिल्ली।
इनकी मृत्यु 1982 में हुई।
[चुनाव में मतदान के परिणाम:
मतदाता: 3,43,555
श्री जयसुखलाल हाथी .. 90,914
श्री वी। एम। शुक्ला .. 29,647]
सुषमा सिंह

प्रारंभिक शिक्षा

सुषमा का जन्म 22 मई 1949 को रांची में हुआ था। उनकी प्रारंभि‍क शि‍क्षा रांची में हुई। उन्होंने रांची विश्वविद्यालय से स्नातक ऑनर्स की पढा़ई खत्म करने के बाद पब्लिक एडमिनिस्ट्रेशन में पीजी डिप्लोमा किया। उसके बाद वे भारतीय प्रशासनिक सेवा की सदस्य एवं झारखंड कैडर के 1972 बैच की आईएएस ‍अधिकारी बनीं।

करियर

सुषमा ने अपने करियर की शुरुआत बिहार से ही की और सबसे पहले कृषि उत्पाद की आयुक्त बनीं। इसके बाद वे प्राथमिक शिक्षा, माध्यमिक और उच्च शि‍क्षा विभाग और सोशल वेलफेयर विभाग की सचिव के साथ-साथ कई विभागों में मुख्य सचिव का पद संभाला। बिहार से झारखंड अलग राज्य बनने के बाद वे राज्य की पहली गृह सचिव नियुक्त हुईं, जो बाद में राज्य की विकास आयुक्त बनीं। इसके बाद वे केंद्र सरकार के वॉटर रिर्सोस मंत्रालय में अतिरिक्त सचिव तथा ग्रामिण विभाग मंत्रालय की संयुक्त सचिव नियुक्त हुईं। वे भारत के पंचायती राज मंत्रालय की सचिव तथा विकास मंत्रालय में नार्थ-इर्स्ट क्षेत्र की सचिव का भी पद संभाला। वे 1972 से 1992 तक भारतीय प्रशासनिक सेवा की सदस्य रह चुकी हैं। इसके बाद वो केंद्र सरकार की सचिव बनीं।
१३७८ ईसा पूर्व

१३७८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३७८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अल-शमसी

अल-शमसी (अरबी: الشامسي) एक अरब बद्दू जनजाति है जो ज्यादातर अरब प्रायद्वीप] के दक्षिणी हिस्से में निवास है। वे मुख्य रूप से उत्तरी ओमान, संयुक्त अरब अमीरात में स्थित हैं, और कुछ हद तक कुवैत, कतर, पूर्वी सऊदी अरब और बहरीन है। आज वास्तव में कई शाखाएंँ हैं जो स्वयं को अल-शमसी जनजाति में ढूंढती हैं। अल शमसी सबसे सम्मानित अरब जनजातियों में से एक है।
तीन (२०१६ फ़िल्म)

तीन (ती 3 न के रूप में विज्ञापित) रिभु दासगुप्ता द्वारा लिखित और निर्देशित 2016 की एक भारतीय हिंदी थ्रिलर फिल्म है। 2013 में बनी दक्षिण कोरियाई फिल्म के इस रीमेक में अमिताभ बच्चन, नवाज़ुद्दीन सिद्दीकी, सब्यसाची चक्रवर्ती , पद्मावती राव और विद्या बालन मुख्य भूमिका में हैं। इसे १० जून २०१६ को रिलीज़ किया गया। हालांकि आलोचकों और दर्शकों द्वारा अभिनय और कहानी के लिए प्रशंसा की गयी लेकिन फिल्म बॉक्स ऑफिस पर एक व्यावसायिक विफलता थी।
भारत में पुस्तकालय का इतिहास

दिल्ली सार्वजनिक पुस्तकालय

यूनेस्को और भारत सरकार के संयुक्त प्रयास से स्थापित दिल्ली पब्लिक लाइब्रेरी का उद्घाटन जवाहरलाल नेहरू ने 27 अक्टूबर 1951 को किया। 15 वर्ष की इस अल्प अवधि में इस पुस्तकालय ने अभूतपूर्व उन्नति की है। इसमें ग्रंथों की संख्या लगभग चार लाख है। नगर के विभिन्न भागों में इसकी शाखाएँ खोल दी गई है। इसके अतिरिक्त प्रारंभ से ही चलता-फिरता पुस्तकालय भी इसने शुरू किया।
पुस्तकालय के संदर्भ और सूचना विवभाग में नवीनतम विश्वकोश, गजट, शब्दकोश और संदर्भ साहित्य का अच्छा संग्रह है। बच्चों के लिए बाल पुस्तकालय विभाग है। पुस्तकों के अतिरिक्त इस विभाग में तरह-तरह के खिलौने, लकड़ी के अक्षर, सुन्दर चित्र आदि भी हैं। सामाजिक शिक्षा विभाग समय-समय पर फिल्म प्रदर्शनी, व्याख्यान, नाटक, वादविवाद प्र￸तियोगिता का आयोजन करता है। इसके अतिरिक्त इस विभाग के पास आधुिनकतम दृश्यश्रव्य उपकरण भी हैं। इस पुस्तकालय के सदस्यों की संख्या लगभग एक लाख है।

राष्ट्रीय पुस्तकालय, कलकत्ता

इस पुस्तकालय की स्थापना जे. एच. स्टाकलर के प्रयत्न से 1836 ई. में कलकत्ता में हुई। इसे अनेक उदार व्यक्तियों से एवं तत्कालीन फोर्ट विलियम कालेज से अनेक ग्रंथ उपलब्ध हुए। प्रारंभ में पुस्तकालय एक निजी मकान में था, परंतु 1841 ई. में फोर्ट विलियम कालेज में इसे रखा गया। सन्‌ 1844 ई. में इसका स्थानांतरण मेटकाफ भवन में कर दिया गया। सन्‌ 1890 ई. में कलकत्ता नगरपालिका ने इस पुस्तकालय का प्रबंध अपने हाथ में ले लिया। बाद में तत्कालीन बंगाल सरकार ने इसे वित्तीय सहायता दी। 1891 ई. में इंपीयिल लाइब्रेरी की स्थापना की गई और लार्ड कर्जन के प्रयत्न से कलकत्ता पब्लिक लाइब्रेरी तथा इंपीरियल लाइब्रेरी को 1902 ई. में एक में मिला दिया गया। उदार व्यक्तियों ने इसे बहुमूल्य ग्रंथों का निजी संग्रह भेंट स्वरूप दिया।
सन् 1926 ई. में रिचे समित ने इस पुस्तकालय के विकास के संबंध में भारत सरकार को अपना प्र￸तवेदन दिया। सितंबर, 1948 में यह पुस्तकालय नए भवन में लाया गया और इसका रजत जयंती 1 फ़रवरी 1953 ई. को मनाई गई। स्वतंत्रता के पश्चात् इसका नाम बदलकर 'राष्ट्रीय पुस्तकालय' कर दिया गया। इसमें ग्रंथों की संख्या लगभग 12 लाख है। '￸डिलीवरी ऑव बुक्स ऐक्ट 1954' के अनुसार प्रत्येक प्रकाशन की एक प्र￸त इस पुस्तकालय को प्राप्त होती है। वर्ष 1964-65 में इस योजना के अतंगर्त 18642 पुस्तकें इसे प्राप्त हुईं एवं भेंत स्वरूप 7000 से अधिक ग्रंथ मिले। केन्द्रीय संदर्भ पुस्तकालय ने राष्ट्रीय ग्रंथसूची को नौ जिल्दों में प्रकाशित कर एवं राज्य सरकार ने तमिल, मलयालम तथा गुजराती की ग्रंथसू￸चियाँ प्रकाशित कीं।
परशिव

परशिव भगवान शिव के तीन पहलुओं में से एक है। शैव सिद्धांत के अनुसार जो शैव सम्प्रदाय का हिस्सा है; परशिव संपूर्ण वास्तविकता (अतत्त्व) है जो मानव समझ और समस्त विशेषताओं से परे है।  इस पहलू में भगवान शिव शाश्वत, निराकार (बिना आकार के) और अनंत हैं। शैव सम्प्रदाय धर्मशास्त्र के अनुसार, परशिव इस ब्रह्मांड के समस्त वस्तुओं का स्रोत और मंज़िल है। शैव सम्प्रदाय के परशिव का सिद्धान्त, वैष्णव सम्प्रदाय के 'महाविष्णु' के सिद्धान्त, शाक्त सम्प्रदाय के 'आदि पराशक्ति' के सिद्धान्त, एवं स्मार्त सम्प्रदाय के 'निर्गुण ब्रह्म/परब्रह्म' सिद्धान्त जैसा है। शैव सिद्धांत के अनुसार भगवान शिव के अन्य दो पहलु पराशक्ति और परमेश्वर हैं। 
शिवलिंग का निचला हिस्सा पराशक्ति का प्रतिनिधित्व करता है जबकि ऊपरी हिस्सा (अंडाकार भाग) परशिव का प्रतिनिधित्व करता है। परशिव शैव दर्शन के 36 तत्त्वों से परे है।
राम मोहन

राम मोहन को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे महाराष्ट्र राज्य से हैं।
अंधविश्वास

अंधविश्वासों का वर्गीकरण

अंधविश्वासों का सर्वसम्मत वर्गीकरण संभव नहीं है। इनका नामकरण भी कठिन है। पृथ्वी शेषनाग पर स्थित है, वर्षा, गर्जन और बिजली इंद्र की क्रियाएँ हैं, भूकंप की अधिष्ठात्री एक देवी है, रोगों के कारण प्रेत और पिशाच हैं, इस प्रकार के अंधविश्वासों को प्राग्वैज्ञानिक या धार्मिक अंधविश्वास कहा जा सकता है। अंधविश्वासों का दूसरा बड़ा वर्ग है मंत्र-तंत्र। इस वर्ग के भी अनेक उपभेद हैं। मुख्य भेद हैं रोग निवारण, वशीकरण, उच्चाटन, मारण आदि। विविध उद्देश्यों के पूर्त्यर्थ मंत्र प्रयोग प्राचीन तथा मध्य काल में सर्वत्र प्रचलित था। मंत्र द्वारा रोग निवारण अनेक लोगों का व्यवसाय था। विरोधी और उदासीन व्यक्ति को अपने वश में करना या दूसरों के वश में करवाना मंत्र द्वारा संभव माना जाता था। उच्चाटन और मारण भी मंत्र के विषय थे। मंत्र का व्यवसाय करने वाले दो प्रकार के होते थे-मंत्र में विश्वास करने वाले और दूसरों को ठगने के लिए मंत्र प्रयोग करने वाले।

जादू, टोना

जादू-टोना, शकुन, मुहूर्त, मणि, ताबीज आदि अंधविश्वास की संतति हैं। इन सबके अंतस्तल में कुछ धार्मिक भाव हैं, परंतु इन भावों का विश्लेषण नहीं हो सकता। इनमें तर्कशून्य विश्वास है। मध्य युग में यह विश्वास प्रचलित था कि ऐसा कोई काम नहीं है जो मंत्र द्वारा सिद्ध न हो सकता हो। असफलताएँ अपवाद मानी जाती थीं। इसलिए कृषि रक्षा, दुर्गरक्षा, रोग निवारण, संततिलाभ, शत्रु विनाश, आयु वृद्धि आदि के हेतु मंत्र प्रयोग, जादू-टोना, मुहूर्त और मणि का भी प्रयोग प्रचलित था।
मणि धातु, काष्ठ या पत्ते की बनाई जाती है और उस पर कोई मंत्र लिखकर गले या भुजा पर बाँधी जाती है। इसको मंत्र से सिद्ध किया जाता है और कभी-कभी इसका देवता की भाँति आवाहन किया जाता है। इसका उद्देश्य है आत्मरक्षा और अनिष्ट निवारण।
योगिनी, शाकिनी और डाकिनी संबंधी विश्वास भी मंत्र विश्वास का ही विस्तार है। डाकिनी के विषय में इंग्लैंड और यूरोप में 17वीं शताब्दी तक कानून बने हुए थे। योगिनी भूतयोनि में मानी जाती है। ऐसा विश्वास है कि इसको मंत्र द्वारा वश में किया जा सकता है। फिर मंत्र पुरुष इससे अनेक दुष्कर और विचित्र कार्य करवा सकता है। यही विश्वास प्रेत के विषय में प्रचलित है।
फलित ज्योतिष का आधार गणित भी है। इसलिए यह सर्वांशतः अंधविश्वास नहीं है। शकुन का अंधविश्वास में समावेश हो सकता है। अनेक अंधविश्वासों ने रूढ़ियों का भी रूप धारण कर लिया है।

मार्क्सवादी दृष्टिकोण में अंधविश्वास

मार्क्सवादी दृष्टिकोण में अंधविश्वास वह विचार पद्धति है जिसे आमतौर पर धर्मशास्त्रीय तथा बुर्जुआ साहित्य में सच्ची आस्था के मुकाबले रखा जाता है जो आदिम जादू से जुड़ा होता है। किसी भी धर्म के अनुयायी के दृष्टिकोण से अन्य धर्मों के सिद्धांत तथा अनुष्ठान अंधविश्वास की श्रेणी में आते हैं। मार्क्सवादी निरीश्वरवाद धार्मिक आस्था तथा किसी भी तरह के अंधविश्वास को पूर्णतः अस्वीकार करता है।
राष्ट्रीय अनुवाद मिशन

राष्ट्रीय अनुवाद मिशन (National Translation Mission (NTM)) भारत कें मैसूर स्थित भारतीय भाषा संस्थान की नवीनतम शक्षिक-सांस्कृतिक परियोजना है। सम्प्रति (२००८) श्री उदय नारायण सिंह इसके अध्यक्ष हैं।
वायरलेस ऍप्लिकेशन प्रोटोकॉल

वायरलेस ऍप्लिकेशन प्रोटोकॉल (इसे वायरलैस इंटरनेट, वायरलैस वेब ओर मोबाइल वेब के नाम से जाना जाता है), इस फीचर से जुडे फोन में एक खास तरह का मिनी-ब्राउजर सॉफ्टवेयर होता है, जिसके द्वारा इंटरनेट पर विभिन्न सेवाओं के लिए नेविगेशन संभव है।
नाइट्रोजन यौगिकीकरण

गैर जैविक प्राकृतिक नाइट्रोजन यौगीकीकरण

आकाशीय विद्युत (बिजली) वातावरण में ऑक्सीजन और नाइट्रोजन को NOx (नाइट्रोजन ऑक्साइड) में परिवर्तित कर सकती है। यह एक प्रकार की गैर जैविक प्राकृतिक नाइट्रोजन यौगीकीकरण प्रक्रिया है.  NOx (नाइट्रोजन ऑक्साइड) पानी के साथ प्रतिक्रिया कर के नाइट्रस एसिड या नाइट्रिक एसिड बन सकता है, और मिटटी में रिस कर यह पौधों के लिए उपजाऊ नाइट्रेट बन जाता है|

जैविक नाइट्रोजन यौगीकीकरण

जैविक नाइट्रोजन निर्धारण की खोजजर्मन कृषिविद् हर्मन हेलरीगेल और डच माइक्रोबायोलॉजिस्ट मार्टिनस बयिअर्निक द्वारा  की गई | जैविक नाइट्रोजन का योगिकीकरण वायुमंडलीय नाइट्रोजन को नाइट्रोजेनेस नामक एंजाइम द्वारा अमोनिया में परिवर्तित किये जाने के माध्यम से होता है | मुक्त रहने वाले डायजोट्रॉफ में, नाइट्रोजेनेस से उत्पन्न अमोनियम ग्लूटामाइन सिंथेथेस / ग्लूटामेट सिंथेस मार्ग के माध्यम से ग्लूटामेट में समेकित होता है। नाइट्रोजन योगिकीकरण के लिए आवश्यक माइक्रोबियल जीन प्रकृति में व्यापक रूप से वितरित होती हैं।
नाइट्रोजेनेस योगिकीकरण के लिए उत्तरदायी एंजाइम अक्सर ऑक्सीजन के प्रति अतिसंवेदनशील होते हैं और ऑक्सीजन इनका विनाश कर सकता है। इस कारण से, कई जीवाणु ऑक्सीजन की उपस्थिति में एंजाइम के उत्पादन को समाप्त कर देते हैं। कई नाइट्रोजन-फिक्सिंग जीव केवल अवायवीय (एनारोबिक) स्थितियों में मौजूद होते हैं और ऑक्सीजन के स्तर को कम करने के लिए श्वसन करते हैं, या लेथेमोग्लोबिन जैसे प्रोटीन के साथ ऑक्सीजन को बांध देते हैं |